NG Kerk in Drie Riviere en Risiville Coram Deo Gemeente Eredienste
Die NG gemeente in Risiville, Vereeniging
Tuisblad Aanbid saam Word deel Maak 'n verskil Ons plek Bestuur Personeel Prys Kontak
Erediens op Sondagoggende…
Vir die kinders (op Sondagoggende)
Ontdek d ie verba-sende werklikheid dat jy met gemak (sonder enige werklike inspanning of moeite van jou kant af) die Heilige Gees kan weer-staan. En hoe om seker te maak dat jy 'n voller lewe het - juis omdat jy weet hoe om te voorkom dat jy die Gees weerstaan.
Tieners op Sondagaande
Die eredienste in Coram Deo word gehou op
Sondagoggende om 09h00
in ons gemeentesentrum
op die hoek van Lucas- en Michaelstrate
in Risiville, Vereeniging.
Wanneer jy saam met ons kom aanbid, is daar 'n paar dinge wat jy kan verwag:
mense wat in gemaklike klere opdaag vir 'n meer informele erediens;
mense wat voor die erediens reeds saam kuier - party om tafels en party tussen die rye stoele in die sentrum;
'n langer tyd waarin jy saam met ons (en onder leiding van die musiekbediening) ligter, hedendaagse lofliedere kan sing, die Here kan aanbid en intieme tye saam met Hom kan beleef;
die vryheid om jou hande op te steek wanneer jy die Here aanbid... of dit nie te doen nie;
sommige tye wanneer ons in kleingroepe saamdink oor geloofswaarhede en hoe dit tot ons lewe "relate";
goeie, verantwoorde Skrifuitleg (lering) wat jou help om die Woord na jou elke-dag-se-lewe te brug en wat vir jou sleutels gee om 'n voller lewe oop te sluit; en
'n geleentheid om met jou offergawe 'n belegging te maak in die bou van God se koninkryk.
En iewers tussen 10h15 en 10h30 maak ons klaar. Dan kan jy kies: of om huis toe te gaan of om verder saam te kuier oor 'n koppie koffie! En hierdie kuier gebeur sommer net daar in die gemeentesentrum!
Gelyklopend met die erediens (maar in ander, aparte lokale) word daar op Sondagoggende om 09h00 ook spesiale byeenkomste aangebied waar jou kinders versorg/bedien word:
Die kleiner kinders (0-6 jaar) word in 'n eie lokaal opgepas en versorg. By die Kleuterkerk word die kleuters (4-6 jaar) gehelp om basiese geloofswaarhede deur spel, aktiwiteite en praktiese projekte te ontdek en te beleef;
By die Kinderkerk word die kinders (grade 1-6) begelei om hulle geloof beter te verstaan en te verwoord.
En iewers tussen 10h15 en 10h30 maak hulle ook klaar. En kan hulle saam met jou verder kuier. Of kan julle saam huis toe gaan.
Sondagaande (vanaf 18h00 - 19h30) is dit die tieners (grade 7-11) se beurt om bedien te word.
Tydens Tienerfokus word hulle (soms in seminaarformaat en ander kere in kleingroep besprekings) gehelp om die volgende te bemeester:
Die stof wat met hulle deurgewerk word, is 'n gebalanseerde, geestelike dieet wat ten doel het om hulle toe te rus om hulle geloof uit te leef in 'n werklike wêreld - een waarin die lewe nie altyd vanself reg uitwerk nie.
Christus bring nie net vrede (soos ons so dikwels dink) nie. Hy bring ook skeiding. Trouens, sy koms na hierdie wêreld word deur Johan-nes juis in hierdie terme geskets. Sodat ons die waarskuwing daarin kan hoor. En (omdat jy die waar-skuwing hoor) ook kan ontdek dat en hoe Hy die brug oor hierdie skeiding is.
Voor jy goeie besluite kan neem, moet jy ontdek hoe om oor jouself te dink. En hoe om die vermoëns te verstaan wat God in jou ingebou het. Eers wanneer jy dít onder die knie het, sal jy beter verstaan hoe om besluite te neem wat jou lewe regtig kan verander. In 'n posi-tiewe rigting. Sodat jy meer kan lewe volgens God se ontwerp vir jou lewe.
Daar is 'n ekstra bron van bemoediging wanneer jy voor die uitdagings (en slegte dinge!) in jou lewe te staan kom. Ontdek in hierdie reeks verskeie maniere om daarby in te prop. Sodat jy selfs die tafste uitdagings beter kan hanteer. Omdat jy dit nie meer onafhanklik en op jou eie doen nie.